கேள்வி: கொ. மா. கோதண்டம் - பின்னணியும் தொடக்க வாழ்க்கையும் பற்றி தகவல் சொல்.
பதில்: விஜயநகரப் பேரரசு கிருஷ்ணதேவராயன், தம் படைகளுடன் தமிழகம் வந்தபோது அவரின் சத்திரிய படைப்பிரிவைச் சேர்ந்த பாதிப் பேர் தமிழகத்திலேயே தங்கி விட்டனர். அவர்களுள் கோதண்டத்தின் முன்னோர்களும் அடக்கம். அவர்களின் தோற்றுவாய், இன்றைய ஆந்திரப் பிரதேசம் கிருஷ்ணா மாவட்டம் உள்ள கொட்டுமுக்கல எனும் சிற்றூர் ஆகும். அவர்களின் வழித்தோன்றலான சீதாலட்சுமி - கொட்டுமுக்கல மாடசாமி ராஜா இணையருக்கு மகனாக 15 செப்டம்பர் 1938 அன்று தற்போதைய விருதுநகர் மாவட்டம், இராஜபாளையம் (நகரம்) நகரில் பிறந்தார் கோதண்டம். உடன் பிறந்த சகோதரிகள் இருவர். இவர்களின் தாய் சீதாலட்சுமி பஞ்சு தொழிலாளி; தந்தை மாடசாமி வேளாண்மை தொழிலாளி மற்றும் கங்காணி முறை. தொடக்கப் பள்ளியில் சேர்ந்து 5-ஆம் வகுப்பு வரை படித்த கோதண்டம், ஒரு கடையில் வேலைக்கு சேர்ந்து மாதந்தோறும் ஐந்து இந்திய ரூபாய் ஊதியம் பெற்றார். தந்தை மாடசாமி இறந்தபின் தன் தாய் சீதாலட்சுமி வேலைபார்த்த இராசபாளையம் பஞ்சாலையில் தொழிலாளியாகச் சேர்ந்தார். மொத்தம் 31 ஆண்டுகள் அங்கு பணியாற்றினார்.
கேள்வி: கொ. மா. கோதண்டம் - படைப்புகள் பற்றி தகவல் சொல்.
பதில்: புதினங்கள்: ''ஏலச்சிகரம்'' (1980), ''குறிஞ்ஞாம்பூ'' (1993), ''கொ. மா. கோதண்டம் நாவல்கள் - ஜன்ம பூமிகள்'' (2017) சிறுகதைத் தொகுப்புகள்: ஆரண்ய காண்டம், மலையின் மைந்தர்கள், வெடிக்கத் துடிக்கும் வேர்ப் பலாக்கள், காட்டுக் குயில்கள், இருண்ட வழிகளில் வெளிச்சம், முட்டம் போட்ட இதயங்கள். [இவரது சிறுகதைகள் யாவும் தொகுக்கப்பட்டு , 'கொ. மா. கோதண்டம் சிறுகதைகள்' என்ற தலைப்பில் நியூ செஞ்சுரி புத்தக நிறுவனம் முயற்சியில் இரு தொகுப்புகளாக (2002) வெளியாகியுள்ளன]. சிறுவர் புதினங்கள்: ''இருண்ட வனத்தில் இளஞ்சிங்கங்கள் : சிறுவர் நாவல்'' (1988), ''உச்சிமலை ரகசியம்'' (1994) சிறுவர் சிறுகதை நூல்கள்: ''பிறந்த பூமி : சிறுவர் சிறுகதைகள்'' (1989), ''நீலன் நமது தோழன்: சிறுவர் கதைகள்'' (1991), ''எங்கிருந்தோ வந்தான்! : சிறுவர் கதைகள்'' (1993), ''திக்குத் தெரியாத காட்டில் : சிறுவர் சிறுகதைகள்'' (1994), ''கானகம் சொன்ன சிறுவர் கதைகள்'' (2004), ''குளத்தில் விழுந்த சந்திரன் : சிறுவர்களுக்கான சிறந்த கதைகள் பதினேழு'' (2005), ''பச்சைக்கிளி பாடுது!'' '': சிறுவர் கதைகள்'' (2006), நீலனும் மலைப்பாம்பும், காக்கை குருவி எங்கள் ஜாதி, தேனி வனம், காட்டுக்குள்ளே திருவிழாக் கொண்டாட்டம், காட்டுக்குள்ளே பட்டிமன்றம், காட்டுக்குள்ளே கும்மாளம், கரடியுடன் ஒரு கம்பு விளையாட்டு , உயிர் காப்பான் தோழன், காட்டில் கேட்ட பாட்டுப் போட்டி , நட்புறவுப் பூக்கள், காடு மலைகளில் ஆடிப் பாடுவோம், ''காட்டுச் சிறுவன் நீலன் கதைக் களஞ்சியம்'' மற்றும் பல. சிறார் நாடகங்கள்: புனித பூமி, மணிமேகலை கவிதைத் தொகுப்புகள்: கோழிக் குட்டிகளும் பன்றிக் குஞ்சுகளும், ''சின்னச் சின்ன அரும்புகள்'' (1977) Preserving Tamil Heritage|website=rmrl.in|access-date=2025-10-28}}, ''கங்கை-காவேரி'' : ''சிறுவர் கவிதைகள்'' (1979), ''மழைத் துளிகள்'' (1985). மருத்துவ நூல்கள்: இயற்கை உணவும் தீரும் நோய்களும், நமக்கு நாமே நல்லதொரு மருத்துவர், ''நமது மனமே'' (வீடே ?) ''நல்ல மருந்தகம் (''1995), இனிய வாழ்வுக்கு இயற்கை மருத்துவம். திறனாய்வு (?) - ''அழகினைப் பருகுவோம் : காதாசப்தசதி அழகுக் காட்சிகள்'' (1996). வாழ்க்கை வரலாறு - ''காந்தி அரங்கசாமி ராஜா அவர்களின் வாழ்க்கை வரலாறு'' (2005).
கேள்வி: கொ. மா. கோதண்டம் - புகழ் என்பது என்ன?
பதில்: இவர் எழுதிய கதைகளில் வரும் கதாபாத்திரம் “நீலன்” பெயரில் மூன்று இடங்களில் மாணவர்கள், ரசிகர் மன்றங்கள் அமைத்துள்ளனர். நீலனிடம் காட்டுக்குத் தங்களை அழைத்து போக வேண்டுமென கூறிக் கடிதமும் எழுதியுள்ளனர். "வன அறிவியல் செய்திகளை தமிழில் எழுத ஆளில்லையே என்ற வருத்தம், கொ.ம.கோதண்டம் எழுதிய ''காட்டுக்குள்ளே திருவிழா'' நூலைப் படித்தபின் நீங்கிவிட்டது" என்று சுட்டி விகடன் இதழில் வெ. இறையன்பு எழுதினார். கி. ராஜநாராயணன் “தமிழில் சங்ககால குறிஞ்சி (திணை) கபிலர் (சங்ககாலம்) பின் வனஇயல், பறவை இயல், விலங்கியல் தாவரவியல் செய்திகளை அறிவியல் முறையில் இரண்டாயிரம் ஆண்டுகளாக யாரும் எழுதவில்லை. கொ.மா. கோதண்டம்தான் எழுதுகிறார். அவரே இருபதாம் நூற்றாண்டின் ''குறிஞ்சிக்கபிலர்''" எனப் பாராட்டி எழுதினார். மதுரை காமராசர் பல்கலைக்கழகம், டோக் பெருமாட்டி கல்லூரி டோக் பெருமாட்டி கல்லூரி, சிறீ பராசக்தி மகளிர் கல்லூரி (குற்றாலம்) ஆகிய கல்வி நிறுவனங்களில் இவர் நூல்கள் பாடநூலாக வைக்கப்பட்டுள்ளன. இவரது படைப்புகளை ஆய்வு செய்தது இருவர் முனைவர் பட்டமும், எழுவர் ஆய்வியல் நிறைஞர் பட்டமும் பெற்றுள்ளனர்.